Elias Figenschou

mini|Halsnøy kloster ved Bergen. Olje på lerret. Maleriet befinner seg i Skoklosters slott i Sverige.
Elias (Hansen) Figenschou (født ca. 1600, død ca. 1661År for fødsel og død er omtrentelige, Norsk kunstnerleksikon skriver at han var født i 1600 og døde i 1661, Norsk biografisk leksikon oppgir at han var født i begynnelsen av 1600-tallet og død senest 1661. Kildene som er benyttet er heller ikke samstemte med hensyn til hvor han var født, hverken Norsk kunstnerleksikon eller Norsk biografisk leksikon nevner fødested, men i Store norske leksikon skriver Frode Ernst Haverkamp
at han muligens var født i København.) også stavet Figenschoug, Fiigenschoug, Figenschou, Figenschau og Fiigenschow, var en av Norges fremste barokkmalere på 1600-tallet.

Det antas at han har gått i lære i Amsterdam, hvor han har hatt forbindelse med andre kunstmalere. Hans arbeider har flamsk påvirkning, med direkte «lån» fra Rubens slik det kommer til uttrykk blant annet i Figenschous altertavle i Voss kirke. Han har malt en rekke presteportretter, portrettmedaljonger av tyske kjøpmenn og epitafier.

Figenschou kom til Bergen og er oppført i Skattemanntallet der fra 1645. I 1652 ble han omtalt han som «Kontrefejeren i Bergen, Elias Fugelschoug». Det hersker allikevel usikkerhet med hensyn til når han kom til Norge, han kan ha virket i Bergen allerede fra rundt 1630.

Figenschougs presteportretter omfatter blant annet ekteparet Miltzow fra 1633 og portrettene av sogneprest Erik Nordal i Leikanger prestegjeld og hans andre ektefelle Lene Splidsdatter, de siste to fra 1641. Maleriene av Nordal og ektefellen henger i Leikanger kirke i Leikanger.

I tillegg til portretter utførte han religiøse motiver, både epitafier og malerier til altertavler. Han malte også Norges første kjente landskapsmaleri, av Halsnøy kloster i 1656, dette tilhører Skoklosters slott utenfor Stockholm og har muligens kommet dit som krigsbytte. Samme år malte han et portrett av Christian IV av Danmark og Norge på likstrå, det er sannsynligvis en kopi etter Berent Hilwaertz. 

 Familie 
Figenschous foreldre var antagelig kongelig hoffsalmaker Hans Fiigenschouch fra København og Katharina fra Hindelang. Han giftet seg med datteren til fogden i Salten, Anna Christensdatter Bloch.

Elias Figenschou og Anna Christensdatter Bloch har en stor etterslekt i Norge. Michael Håkon Holmboe er direkte etterkommer av Elias Figenschou.

 Verk 
 Portretter og epitafier 
 Volcker-epitafiet, fra 1640, tidligere i Mariakirken i Bergen, nå Historisk Museum, Universitetet i Bergen
 Erik Nordal og Lene Splidsdatter, 1641, Leikanger kirke, Leikanger
 Epitafium over Johan Mestmacher, 1643, Mariakirken, Bergen
 Epitafium over Hans Bonhoff, 1643, Mariakirken, Bergen
 Ove Jensen og Karen Mauritsdatter Bosted, 1643, Stranges Stiftelse, Fortidsminneforeningen i Bergen
 Peder Gjeblesen, Bendix Friis og Absalon Jørgensen Beyer, gruppeportrett med hustruer og barn, ca. 1647, Innvik kirke, Stryn
 Epitafium over Thomas Samuelsen Uro med familie, ca. 1650, Ulvik kirke, Ulvik
 Jens Christian Bloch og Maren Hansdatter Blix, 1650-årene, Hadsel kirke, Hadsel
 Hans Samuelsen Schreuder og Otto Hansen Schreuder, 1657, tidligere i Stadsbygd kirke, Rissa, returnert til Bergen domkirke i 1945, senere ikke gjenfunnet
 Christian 4 på likstrå, 1656, Bergen Kunstmuseum

 Alterbilder 
 Alterbilde fra 1642, i Voss kirke, Voss
 Altertavle, 1644, Ølve kirke, Kvinnherad
 Altertavle, 1651–52 (senere tapt), Skjerstad kirke, Skjerstad

 Annet 
 Halsnøy kloster, 1656, Skokloster slott, Sverige
Verklisten er basert på Norsk biografisk leksikon

 Noter 

 Referanser 

 Eksterne lenker 


Kategori:Norske malere